Перш чым прыступіць да ўзнагароджання, гасцей мерапрыемства вітаў старшыня Мінскага абласнога выканаўчага камітэта А.М.Ісачанка. Ён адзначыў: “У кожнага свята ёсць свае вытокі, свае асаблівасці і адметныя рысы. Гэта свята мае для нас двайную каштоўнасць: і як даніна павагі нашым продкам, і як магчымасць сказаць шчырыя словы падзякі ўсім працаўнікам вёскі. Дажынкі – гэта добрая і даўняя традыцыя ўшаноўваць тых, хто, добрасумленна працуючы ў полі і ў будзёныя, і ў выхадныя дні, праяўляў высокі прафесіяналізм, адказнасць і працавітасць, дасягнуў найвышэйшых вынікаў”. Анатолій Міхайлавіч падкрэсліў, што сёлета надворье не спрыяла высокім ураджаям збожжавых культур, не атрымалася дасягнуць мінулагодніх вынікаў. Але, нягледзячы на гэта, Мінская вобласць па-ранейшаму ўтрымлівае статус асноўнай жытніцы краіны і надзейнага пастаўшчыка прадуктаў харчавання для жыхароў Беларусі і іншых краін.